علاش مانشوفوش بن بطوش ماثلا أمام القضاء المغربي، هاد المطلب كيبقا حسب خبير استرايتجي، هضر مع “كود”، للي ممكن يمشي فيه المغرب فحالة اسبانيا باقا كادير معانا هاد المناورات. أمام هاد الالاعيب اللي دارت الجارة الاسبانية بالسماح لـ”غالي” بولوج اراضيها بهوية مزورة، يرى خبير استراتيجي أن “المغرب خاص ارفع السقف واطالب أن اسبانيا تسلم ليه بن بطوش الجبان لي اعلن على المغرب الحرب انطلاقا من الأراضي الجزائرية”. الدول لا تستهين مع الانفصاليين، اسبانيا سلخات الكاطالونيين فالزناقي وخا كايطالبو سلميا بالاستقلال وتركيا مثلا في 1999 شدات زعيم جماعة PKK الكردية عبد الله أوجلان من وسط كينيا. أوجلان شدو كوموندو تركي سري في كينيا حيث كان أوجلان لاجئا في ضيافة السفير اليوناني هناك بعد أن دخل التراب الكيني بجواز سفر يوناني واسم مزيف. الأتراك نفذوا هاد العملية بمساعدة أمريكية وربما اسرائيلية وجابو أوجلان يتحاكم في تركيا وقالوليه مرحبا بيك في بلادك حيث ستتابع بتهمة الخيانة العظمى ومن بعد عطاوه السجن مدى الحياة. تركيا ماعمرها اعتارفات بال PKK ولا بغات تحاور معاهوم لأنها تعتبرهم منظمة ارهابية وضغطت لكي يصفهم الغرب كدلك منظمة ارهابية. على المغرب الآن أن يعامل اسبانيا والجزائر بالمثل واعطي اللجوء لزعماء كاطالونيا والقبايل في المنفى الي كايتسناهم الحبس في اسبانيا والجزائر. الدبلوماسية ماخداماش مع السبنيول هاد الساعة. ملي كاتجي دولة جارة وكاتحتاضن زعيم حركة مسلحة انفصالية اتعالج عندها وادخل باسم مزور لتفادي القضاء فهذا دليل كاف على أن اسبانيا مامسوقاش لعلاقاتها مع المغرب. يضيف نفس الخبير الذي فضل عدم اسمه. العلاقات الدولية مبنية على الردع، ومايمكنش نردعو اسبانيا وغيرها غير بالبلاغات. الى غاية الآن اسبانيا فضلت بن بطوش والجزائر على المغرب. المغرب تقريبا بحالو بحال تركيا، ضايرين بيه العديان، وهذا حال الدول التي كانت امبراطوريات قلصها الاستعمار. راه واخا اسبانيا اكبر شريك تجاري للمغرب إلا أنها ترى في الجزائر حليفا لكبح المغرب. اسبانيا ماشي من مصلاحتها تشوف المغرب متفوق على الجزاير ومكرهاتش تنوض شي مناوشات خفيفة بين البلدين. لأن رؤية مغرب موحد في اطار اتحاد مغاربي ليس من مصلحتها. الجزائر حاولت مؤخرا الزج بالمغرب في مثل هذه المناوشات في فكيك مثلا حيث تمت مصادرة أراضي فلاحين، ولكن المغرب على ما يبدو عاق بيهم وماطاحش فالفخ. المغرب مايحتاجش حرب مع الجزائر بتاتا لأن الجزائر اصلا في حرب ضد نفسها، مظاهر الحرب بدات كاتبان عندهم بحال التضخم وقلة الكاش والصف على المواد الغذائية والسياسات التقششفية الخ. دولة بحال الجزائر لي كايحتجو فيها رجال الوقاية المدنية بالزي الوظيفي في الشارع هي دولة غير قادرة على الحرب. 
تحليل: واش جات الوقت يتحاكم بن بطوش فالمغرب كيفما دارت تركيا لأوجلان اللي دخل لكينيا بهوية مزورة